Совет власы осоронда улар йәмәғәт эшмәкәрлеге менән шөғөлләнеп ҡарай. 1918 йылдың көҙөндә В.xa0Г.xa0Короленко тәҡдиме буйынса Кускова һәм бер нисә йәмәғәт эшмәкәре «Балаларҙы ҡотҡарыу лигаһын» ойоштора. «Лига» ҡараусыһыҙ ҡалған балаларҙы приюттарға һәм колонияларға урынлаштырыу менән шөғөлләнә. Лиганың етәкселегенә Е.xa0Д.xa0Кускова, Н.xa0М.xa0Кишкин, Е.xa0П.xa0Пешкова һәм башҡа билдәле шәхестәр инә. «Лига» Халыҡ комиссарҙары Советы раҫлаған легаль ойошма була. Был ойошма ҡаранаты аҫтында 18-ҙән ашыу колонияһы, 11 балалар баҡсаһы, санаторий, балалар клубтары һәм йәшелсә баҡсалары эшләй. Ике йыл ярымда «Лига» өс мең биш йөҙ йәтим балаға ярҙам итеп өлгөрә. 1920 йылда «Лига», асығыусы балалар өсөн сит илдәрҙән ярҙам алыуға рөхсәт һорап, совет хөкүмәтенә мөрәжәғәт итә. Әммә большевиктар был тәҡдимдә сәйәси хөсөтлөк күрә. Кускова менән Кишкинға сит илгә сығыу тыйыла, ә 1921 йылдың башынан Лиганың бөтә балалар приюттары хөкүмәт ҡарамағына тапшырыла.